ALLES GENADE ALLEEN | Die Vryburger
Alles, alles is genade – onverdiende guns alleen.
Ons hoor in die Romeine-brief – maar nou dat julle vrygemaak is van die sonde – en diensbaar geword het aan God – het julle jul vrug tot heiligmaking en uiteindelik tot die ewige lewe.
Want die loon van die sonde is die dood – maar die genadegawe van God is die ewige lewe in Christus Jesus, onse Here (6: 22 – 23).
En in die Efesiër-brief – want uit genade is julle gered – deur die geloof – en dit nie uit julleself nie – dit is ‘n gawe van God – nie uit die werke nie (2: 8 – 9).
Nie uit die werke nie – onverdiend – alles, alles is genade – genade alleen.